NeoArt Connect
2023-05-01 08:00 - 2023-07-31 17:00 UTC
despre NEO︎︎︎ART

Prima rețea națională de artă și știință, festival și evenimente conexe, un concept inovator, ce a debutat cu un proiect pilot în 2022, cuprinzând: apelul de proiecte, continuat cu un program de mentorat și burse pentru 5 câștigători ai apelului.
Pilotul a fost prezentat în cadrul unor serii de conferințe naționale, a avut o serie de evenimente expoziționale, și a implementat un nou spațiu permanent în circuit său, Camera Neagră a Galerie GALATECA fiind dedicată în totalitate acestui festival.
Exista pâna acum partenriate cultural-strategice cu 10 orașe din România iar platforma digitală este în continuă creștere.

De ce artă și știință,
și de ce național?

Inovația și creativitatea au nevoie de un spațiu cultural cat mai complex si diversificat. Granițele între domenii sunt din ce în ce mai fine sau inexistente. Noi conexiuni între domenii și oameni, național și internațional. Un bun exemplu de antreprenoriat cultural în 2022 este mereu binevenit, o rețea bazată pe cooperare și creație interdisciplinară, în care fiecare partener, fiecare creator, să facă parte dintr-un tot unitar.

IN+ Platforma propune susținerea tinerei generații dintr-o multitudine de domenii și schimbul de bune practici. De aceea au fost selecționați cinci tineri din domenii precum design, arhitectură, artă, performance sau multimedia, la interferența cu domenii precum medicina, ecologia, noile tehnologii în TIC sau alte domenii inovatoare, pentru burse, și încă 10 proiecte ce vor fi incluse online în rețea și în Anuala 2023.
În proiectul pilot, timp de 3 luni – octombrie-decembrie 2022, au avut loc peste 20 de expoziții, proprii și în parteneriat, 7 conferințe în orașele : Arad, Brașov, București, Cluj, Craiova, Oradea, Timișoara, cu alte parteneriatele încheiate în Constanța, Iași, Râmnicu Vâlcea și Sibiu. NEO︎︎︎ART CONNECT își propune dezvoltatarea unui rețele de parteneriate, nu doar instituționale, ci și interumane, de accea a fost creat un board și o secțiune denumită oamenii neo︎︎︎art connect, în cadrul căreia vom adauga permanent artiști, oameni de cultură, oameni de știință, reprezentanți ai partenerilor sau personalități relenvante pentru domeniile adresate.
NEO︎︎︎ART CONNECT a fost inițiat de Andreea Sandu și coordonat de aceasta împreună cu Anca Boeriu, în colaborare cu Boardul operațional format din: Suzana Dan, Emil Ivănescu, Roxana Lăpădat, Andrei Tudose și Mihai Zgondiu.

RAD ART FAIR 2023
2023-05-04 12:00 - 2023-05-07 19:00 UTC | Caro, Bd-ul. Barbu Văcărescu Nr. 164A, București, Sector 2, Bucuresti, Muntenia, România
RAD ART FAIR
Preview: Joi 4 Mai
Acces public: Vineri 5 Mai – Duminică 7 Mai
2023
CARO
Barbu Văcărescu 164A, Sector 2, Bucharest, RO
RAD Art Fair este o inițiativă colaborativă mult așteptată menită să consolideze nucleul scenei artistice din România, oferind vizibilitate artiștilor, galeriilor și producătorilor săi culturali și construind o bază pentru creșterea unei piețe de artă sustenabile la nivel național.
Pentru ediția sa de debut, RAD prezintă cele mai importante galerii de artă contemporană și creatori culturali din România. 20 de expozanți din București, Cluj, Timișoara, și o prezență specială din Chișinău, de la organizații de renume mondial la spații emergente, programele expozanților prezintă poziții artistice și voci creative diverse atât ale artiștilor români, cât și ale celor internaționali.
RAD Art Fair este conglomeratul scenei robuste și emergente de artă a României.

Hôtel des poèmes
2023-06-16 18:00 - 19:00, 2023-06-16 20:00 - 21:00, 2023-06-17 14:00 - 15:00, 2023-06-17 16:00 - 17:00, 2023-06-18 18:00 - 19:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
HÔTEL DES POÈMES
Regie, text, scenografie: IRIS SPIRIDON
Cu: Ghighi Eftimie, Cosmina Olariu, Ada Lupu, Cristian Popa, Vlad Udrescu
Spectacolul are forma unei vizite prin spațiile hotelului Caro. Un ghid va însoți publicul prin acestă
călătorie în timp, populată cu oameni și personaje care au rămas vii prin poveștile pe care le-au trait,
putând fi (re)întâlniți cu ocazia unică a acestei vizite.
O vom întâlni pe Anais Nin, captivă în camera de hotel în care și-a trăit poveștile secrete de iubire. Dar
este vorba despre o Anais transportată în prezent, care vede prin noi o lume care s-a născut după
moartea ei, în timp ce noi avem privilegiul de a ne întoarce în timp și de a pătrunde în universul din care
provine ea.
Altă cameră este rezervată unui cuplu care face o escapadă la hotel, aparent pentru a-și pune fanteziile
în practică, dar care testează de fapt la un nivel profund cât durează iubirea care ne aduce împreună și
ce suntem în stare să facem pentru a o salva.
În ultima camera dăm buzna peste poetul Rimbaud care se refugiază la hotel după ce a fost împușcat în
braț de poetul Verlaine. Ajungem astfel să fim martorii unui delir poetic care transcende realitatea și
care ne face să ne întrebăm dacă, după 133 de ani de la moartea lui, s-a reinventat sau nu iubirea.
Spectacolul este conceput în contextul celebrării a 30 de ani de la aderarea României la Organizația
Internațională a Francofoniei. Astfel, toate personajele sunt interpretări imaginare ale unor personalități
marcante ale culturii franceze. Textul dramatic este original, cuprinzând și fragmente din operele unor
scriitori precum: Arthur Rimbaud, Louis Ferdinand Celine, Jean Cocteau, Anais Nin, Julien Green, Charles
Perrault & alții.
“Azi le aud din nou, întreaga adunare, fantasme sau spirite sau poate hotelul însuși. E un sunet viu, dar
fără voci, fără zgomot de respirație. Sunetul unui loc care se trezește din amorțeală o dată cu vizita
voastră. Iar în hoteluri e mai ușor de pătruns atunci când te conduce cineva. Este așa o binecuvântare, să
știi că ființele acestea așteaptă doar o șansă de a-și spune poveștile și de a se elibera de povară!” –
fragment din spectacolul „Hôtel des poèmes”.
O producție work in progress creart / TEATRELLI.
Cu sprijinul: Hotel Caro
Spectacol prezentat în premieră în zilele de 16, 17 și 18 iunie 2023, la Hotel Caro, ca parte din
programul Anualei de artă și știință NEO ART CONNECT.
Intrare libera pe baza de rezervare la Eventbook.ro
Spectacol nerecomandat persoanelor sub 16 ani.
Durata: 50 minute.

Salvador Dali - Anii de inceput
2023-07-05 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis Salvator Dali – Anii de inceput

„Salvador Dalí. Anii de Început” acoperă perioada de la nașterea lui Dalí până în 1929, acel an crucial în care s-a implicat în mișcarea suprarealistă. Figueres, Barcelona, Madrid și Paris sunt locurile frecventate de tânărul Dalí și reprezintă totodată decorurile care mărturisesc nașterea unui geniu. Acest documentar, care include materiale nedifuzate anterior, prezintă aspecte-cheie ale vieții timpurii a lui Dalí dintr-o nouă perspectivă. O copilărie marcată de moartea fratelui său; iniţierea lui în studiul artei, mai întâi la Figueres și apoi la Madrid, la Residencia de Estudiantes, unde i-a cunoscut pe Federico García Lorca și Luis Buñuel, care aveau să aibă o semnificație specială pentru el și prima sa călătorie la Paris și mutarea ulterioară acolo, care l-au adus în contact cu artiști precum Miró și Picasso și membrii grupului suprarealist. Documentarul tratează subiecte fascinante precum „amintirile intrauterine”, modul în care o spălătorie poate deveni atelierul unui artist, „iluziile optice” sau un nou mod de a privi realitatea, frica de sex și credința lui Dalí că va fi în curând un geniu. Documentarul ne vorbește și despre evoluția sa artistică, mișcându-se între avangardă și tradiție, precum și despre nașterea și evoluția unui set de lucrări care a devenit cu adevărat universal.
CUMPARA BILETE
Trailer

Pissarro
2023-07-12 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis

Fără Camille Pissarro, nu există mișcare impresionistă. El este cunoscut pe drept ca tatăl Impresionismului.
Pissarro a urmat o cale dramatică și de-a lungul anilor el a scris multe scrisori familiei sale. prin intermediul acestor scrisori intime si revelatoare, acest film captivant dezvăluie viața și opera lui Pissarro.
Născut în Indiile de Vest, Pissarro și-a găsit pasiunea pentru pictură, tânăr fiind în Paris și până la vârsta de 43 de ani adunase un grup de artiști entuziaști într-o nouă mișcare. Prima lor expoziție a fost disprețuită de critici, dar grupul căpătase un nou nume: impresioniştii.
În următorii 40 de ani, Pissarro a fost forța motoare în spatele a ceea ce a devenit astăzi mișcarea artistică preferată a lumii.
Muzeul Ashmolean are o lungă tradiție de excelenţă. Fiind primul muzeu public din Marea Britanie (și-a deschis porțile în mai 1683) găzduiește o colecție minunată și bogată, inclusiv remarcabila arhivă Pissarro.
Cu acces exclusiv la cea mai extinsă arhivă a unui pictor impresionist și la prima restrospectivă majoră Pissarro din ultimele patru decenii, acest film explorează și evidențiază biografia captivantă și extrem de importantă, cât și operele unui artist incredibil.
Narat în limba engleză, cu subtitrare în română.
Durata: 90 minute
Regie: David Bickerstaff
Cumpără bilete

Cumpără bilete

Raphael Revealed
2023-07-19 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis

Cu ocazia împlinirii a 500 de ani de la moartea lui Rafael, cea mai mare expoziție a lucrărilor sale a avut loc la Roma. Exhibition on Screen a primit acces exclusiv la acest “spectacol” unic.
Cu peste două sute de capodopere, inclusiv picturi și desene – dintre care peste o sută au fost reunite pentru prima dată – această expoziție majoră celebrează viața și opera lui Raffaello Sanzio da Urbino.
Cu opere împrumutate pentru prima dată de la Luvru,Galeria Uffizi, Galeria Națională de Artă, Muzeul Prado și multe altele, expoziția și acest film oferă o oportunitate fără precedent de a observa amploarea priceperii, creativității și ingeniozității lui Rafael.
Regizorul premiat Phil Grabsky oferă o privire nouă asupra acestui gigant al Renașterii și arată de ce este considerat unul dintre cei mai mari artiști din toate timpurile. Filmul acoperă viața lui la Roma și include imagini unice ale Romei antice, care a avut o influență atât de puternică, inclusiv imagini rare ale Casei de Aur a lui Nero, pe care Rafael însuși a vizitat-o.
Mai mult decât un pictor, Rafael a fost unul dintre cei mai extraordinari artiști ai Renașterii, dar este adesea înțeles greșit sau mitologizat. Pe baza acestei expoziții extraordinare de la Roma, acest film îi permite lui Rafael, pentru prima dată, să fie dezvăluit cu adevărat.
Narat în limba engleză, cu subtitrare în română.
Durata: 93 minute
Regie: Phil Grabsky
Cumpără bilete

Cumpără bilete

Van Gogh - Sunflowers
2023-07-26 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis Floarea soarelui în picturile lui Van Gogh

Picturile Floarea Soarelui ale lui Vincent van Gogh se numără printre cele mai faimoase lucrări ale sale și sunt unele dintre cele mai iconice picturi din lume. Într-o expoziție extraordinară, Muzeul Van Gogh a aruncat o privire nouă și revelatoare asupra celor cinci picturi ce reprezintăfloarea-soarelui în vază. Și încă o dată, muzeul Van Gogh și-a deschis porțile exclusiv pentru Exhibition on Screen.
Ele pot fi imediat recunoscute, dar filmul nostru trece dincolo de suprafață pentru a explora întrebările și misterele care înconjoară aceste lucrări. De ce, spre exemplu, a ales Van Gogh floarea soarelui exotică cu tulpina lungă și coroana aurie? Când a ajuns floarea însăși în Europa și cum au reacționat alți artiști la ea? Ce încerca să transmită Van Gogh prin lucrările sale și cum diferă de la o versiune la alta? Și ce secrete au descoperit oamenii de știință când au analizat lucrările în detaliu? Totul este dezvăluit în acest film fascinant, pentru realizarea căruia echipa a călătorit de Amsterdam la Tokyo, la Philadelphia, Londra și München.
Fiecare pictură este diferită și are propria sa poveste unică, acoperind una dintre cele mai faimoase și tulburi perioade din istoria artei. Toate cele cinci picturi sunt, de asemenea, considerate acum a fi într-o stare atât de fragilă, încât nu va mai exista niciodată o expoziție cu ​​toate cele cinci împreună. Doar în acest film veți avea șansa de a le vedea – în expoziția noastră virtuală. Filmul aduce publicului multe noi niveluri de înțelegere atât asupra picturilor, cât și despre Vincent van Gogh.

Narat în limba engleză, cu subtitrare în română.
Durata: 85 minute
Regie: David Bickerstaff
Cumpără bilete

Cumpără bilete

Remedios Varo
2023-08-02 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Remedios Varo
Proiectie realizata cu sprijinul RTVE
Documentarul face parte din programul RTVE Imprescindibles,
Regia: Toni Espinosa
Productie:2012
Durata: 58 minute
Accesul este liber, in limita locurilor disponibile, pe baza de rezervare la numarul de telefon +40 757 099 300.
Sinopsis
O analiza a vietii si operei pictoritei suprarealiste Remedios Varo (1908, Spania – 1963, Mexic), ilustrat cu marturii personale ale celor care au cunoscut-o si au impartasit experiente comune cu artista de origine spaniola care apoi a trait si creat in Mexic.
Trailer

Danish Collector
2023-08-09 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis Colecționarul danez: de la Delacroix la Gauguin

Timp de mulți ani, nimeni nu a fost interesat de arta impresioniștilor. Artiști precum Monet, Degas și Renoir au fost calomniați, atacați și, ca urmare, nu au câștigat bani.
Apoi, s-a întâmplat ceva remarcabil. A apărut o nouă generație de colecționari și, în scurt timp, aceștia se luptau să achiziționeze orice lucrare pe care o puteau găsi, a acestor artiști noi, radicali. Printre ei s-a numărat și vizionarul om de afaceri danez Wilhelm Hansen. A fost un moment extraordinar în istoria artei; plin de dramă, intrigi și subterfugii.
Pe unii colecționari îi recunoaștem, pe alții nu, dar Hansen a adunat o colecție remarcabilă, găzduită la casa lui de vară, Ordrupgaard, la periferia orașului Copenhaga. Exhibition on Screen spune povestea sa fascinantă și, având acces exclusiv la o expoziția de la Academia Regală din Londra, aduce extraordinara colecție pe marele ecran.
De la frumoasa casă și grădinile lui Hansen de la Ordrupgaard până la străzile din Parisul boem, acest film vă poartă într-o călătorie pentru a descoperi unele dintre cele mai bune exemple de artă franceză din secolul al XIX-lea strânse vreodată.
Despre galerie:
Colecția Ordrupgaard din Danemarca este un tezaur care prezintă unele dintre cele mai frumoase lucrări impresioniste pictate vreodată. Include picturi ale curentului realist – Corot, Delacroix și Courbet; peisajele lui Monet, Pissarro, Cézanne și Sisley;portrete frumos conturate de Degas, Manet, Morisot și Gonzalès.

Narat în limba engleză, cu subtitrare în română.
Durata: 82 minute
Regie: David Bickerstaff
Cumpără bilete

Cumpără bilete

Peggy Guggenheim: Dependentă de artă
2026-04-29 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis
După debutul său mult apreciat – „Diana Vreeland: The Eye has to Travel”, Lisa Imordino Vreeland ne propune în continuare documentarul „Peggy Guggenheim: Art Addict”. Un personaj plin de culoare, care a şi definit perioada în care a trăit, Peggy Guggenheim a fost o figură centrală în mișcarea artei moderne. Pe măsură ce a trăit răsturnările culturale din secolul al XX-lea, aceasta a colecționat nu numai artă, ci și artiști. Viaţa ei personală i-a inclus, între alţii, pe Samuel Beckett, Max Ernst, Jackson Pollock, Alexander Calder şi Marcel Duchamp.
În timp ce trecea prin propria-i tragedie, Peggy Guggenheim și-a propus să construiască una dintre cele mai importante colecții de artă modernă, expusă acum în palatul său venețian.

Distributie / Voci originale
Francine Prose, John Richardson, Jacqueline Bograd Weld, Peggy Guggenheim

Cumpără bilete

Cumpără bilete

Salvador Dalí: În căutarea nemuririi
2026-05-06 21:00 - 22:00 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis Salvador Dalí: În căutarea nemuririi
Documentarul propune o călătorie exhaustivă de-a lungul vieții și creației lui Salvador Dalí, însă vorbește și despre Gala, muza acestuia. Totul începe în 1929, un an crucial din cariera și viața lui Dalí, când se alătură grupului suprerealist și o cunoaște pe Gala, până la moartea artistului în 1989.Parcursul lui Dalí este strâns legat de orășelul Portlligat, în care acesta și-a făcut un atelier stabil. Orașul său natal, Figueres, unde a creat Dalí Theater-Museum și Púbol, locul în care se află Castelul dăruit de acesta către Gala ca simbol al prețuirii, sunt puncte cheie din viața artistlui. Totodată, un loc important îl ocupă și orașele Paris și New York.Contemplându-l pe Dalí, dar și pe Gala, creațiile artistului sunt prezentate în imagini și documente rare, care ne aduc mai aproape de un personaj devenit o operă de artă în sine.
Cumpără bilete

Titian The empire of color
2026-05-13 21:00 - 22:30 UTC | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Sinopsis TITIAN – Imperiul culorii
La începutul anilor 1500, într-un oraș acoperit cu aur, stând admirat deasupra unei „păduri ascunse”, un băiat coboară din munții Dogado. În cele din urmă, el va fi amintit drept „cel mai mare dintre pictori”. Extraordinar maestru al culorii și genial întreprinzător, inovator atât în compoziția unui tablou, cât și în arta vânzarii lui, în câțiva ani Tiziano Vecellio devine pictorul oficial al Serenissimai, cel mai mare artist, căutat de cele mai bogate și influente Curți din Europa. De la Ferrara la Urbino, de la Mantua la Roma, până în Spania lui Carlos al V-lea și a fiului său Felipe al II-lea, Tizian își străbate secolul luminându-l cu operele sale de artă, inspirând artiștii din vremurile următoare. Desăvârșit interpret al religiei și al mitologiei, portretist al unei puteri expresive imediate, își domină timpul eclipsându-i pe contemporani, respectând mereu motto-ul său: „Arta este mai puternică decât Natura”.
Durata: 52min – 90min
Regia: Laura Chiossone e Giulio Boato
Scenariu: Lucia Toso, Marco Panichella, Donato Dallavalle
Cumpără bilete

Cumpără bilete

Tovarăşu’ partea I
2026-06-03 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Tovarăşu’
Tovarășu’ spune povestea lui Nicolae Ceaușescu, de la copilul singuratic, la dictatorul absolut al României și până la execuția sa sângeroasă, prin mărturiile celor care l-au cunoscut și imagini de arhivă.
Tovarăşu’ spune povestea vieții lui Nicolae Ceaușescu, fiul unui țăran care a reușit să devină cel mai puternic om din România. De-a lungul a 3 episoade, documentarul urmărește evoluția regimului său: prima parte prezintă un început solitar și chinuit, marcat de singurătate, înstrăinare și închisoare; a doua arată „ciocanul rece” al formării staliniste, care i-a permis să-și consolideze puterea în țară și să curteze marile puteri ale lumii; în final, vedem anii nebuniei, în care Tovarăşu’ strigă delirant la o națiune ai cărei oameni s-au refugiat în furie, povestea încheindu-se cu execuția sa sângeroasă, singura de acest fel din Estul Europei.
Folosind imagini de arhivă originale și reconstituiri istorice, povestea este spusă de cei care au trăit-o – cei care l-au cunoscut îndeaproape, l-au urmărit, l-au servit și i-au executat ordinele: foști colegi de închisoare, „dublura” sa, asistenți personali, membri ai gărzii sale de securitate, persoane care l-au însoțit în călătoriile externe, traducătorul său, consilieri, diplomați și membri ai familiei sale.
Accesul este gratuit, pe bază de rezervare SMS la nr. de tel 0757.099.300

Tovarăşu’ partea II
2026-06-10 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania

Iuliu Maniu: părintele Marii Uniri și lupta pentru libertate
2026-06-17 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Iuliu Maniu: părintele Marii Uniri și lupta pentru libertate
Documentarul oferă o perspectivă amplă asupra contribuției decisive a lui Iuliu Maniu la realizarea Marii Uniri de la 1918 și asupra eforturilor sale neobosite pentru apărarea democrației și a libertății în fața regimurilor totalitare.
Filmul se adresează tuturor celor interesați de istoria recentă a României și de valorile democratice, precum și cercetătorilor, studenților și elevilor.
Impactul acestui proiect depășește sfera cinematografică, contribuind la educația civică, la consolidarea conștiinței naționale, la inspirarea și informarea generațiilor actuale despre importanța liderilor integri și a luptei pentru libertate.
Accesul este gratuit, pe bază de rezervare SMS la nr. de tel 0757.099.300

Cazul Inginerului Ursu
2026-06-24 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Cazul Inginerului Ursu
4 martie 1977. Un cutremur de 7.4 grade pe scara Richter lovește România, lăsând în urmă peste 1500 de morți, zeci de clădiri dărâmate și alte mii avariate. Imediat după, sub îndrumarea directă a aparatului comunist de stat, începe evaluarea și consolidarea clădirilor afectate.
La fix 4 luni de la cutremur, în 4 iulie 1977, Ceaușescu îi convoacă pe toți cei implicați în reconstrucție, ingineri, arhitecți, autorități locale și le interzice – sub amenințarea cu închisoarea – să continue orice demers legat de lucrările de consolidare.
În sală se află și inginerul Ursu, singurul care denunță ordinul criminal al dictatorului, într-o scrisoare anonimă trimisă și citită la Radio Europa Liberă. Iar asta îl costă viața, fiind torturat și ucis de Securitatea lui Ceaușescu.
După căderea regimului comunist, fiul inginerului Ursu – Andrei Ursu – caută dreptatea aducându-i în fața justiției pe cei doi ofițeri responsabili de moartea tatălui său. În ciuda cazului meticulos construit, în 2023 inculpații au fost achitați definitiv de către Înalta Curte de Casație și Justiție, iar filmul rămâne singura formă de dreptate și recunoaștere în cazul dizidentului Gheorghe Ursu.
Accesul este gratuit, pe bază de rezervare SMS la nr. de tel 0757.099.300

Vermeer: Retrospectiva
2026-07-01 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Vermeer: Retrospectiva
Vermeer: The Greatest Exhibition

Format: 2d
Distributie / Voci originale: Robert Lindsay

În primăvara anului 2023, Rijksmuseum din Amsterdam și-a deschis porțile pentru cea mai mare expoziție Vermeer din istorie. Conținând lucrări împrumutate din întreaga lume, această retrospectivă majoră aduce împreună cele mai faimoase capodopere ale lui Vermeer, inclusiv Fata cu cercel de perlă, Geograful, Lăptăreasa, Doamna scriind o scrisoare cu servitoarea ei și Femeia ținând o balanță. Acest nou film marca Exhibition on Screen invită publicul la o vizionare privată a expoziției, însoțită de directorul Rijksmuseum și curatorul expoziției.
O oportunitate cu adevărat unică în viață!
Pe lângă aducerea împreună a lucrărilor lui Vermeer, atât Rijksmuseum, cât și Mauritshuis din Haga au efectuat cercetări asupra artei lui Vermeer, asupra alegerilor artistice, motivațiilor pentru compozițiile sale, precum și procesului creativ din spatele picturilor sale. „Nu ne-am fi gândit că este posibil ca atât de multe muzee să fie dispuse să își împrumute capodoperele. Cu această expoziție putem prezenta picturile lui Vermeer unei întregi noi generații…” – Taco Dibbits, Director al Rijksmuseum

Cumpara bilet aici

Michelangelo: Iubire și Moarte
2026-07-08 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Michelangelo: Iubire și Moarte
Michelangelo: Love and Death

Format: Filme 2D (digitale)
Distributie / Voci originale: Peter Abrahams, Cristine Acidini, Sergej Androsov, Victoria Avery

Sculpturile și picturile spectaculoase ale lui Michelangelo ne sunt atât de familiare, dar cât de bine îl cunoaștem cu adevărat pe acest geniu al Renașterii? Cine a fost acest om ambițios și pasional?
Maestru desăvârșit, talentul artistic al lui Michelangelo se reflectă în fiecare operă pe care a creat-o. Lucrări diverse și uluitoare, precum impunătoarea statuie a lui David, emoționanta Pietà din Bazilica Sfântului Petru și capodopera sa absolută, fresca de pe tavanul Capelei Sixtine, continuă să ne lase fără suflare și astăzi.
Acoperind cei 89 de ani ai vieții sale, Michelangelo – Iubire și Moarte ne poartă într-o călătorie cinematografică prin atelierele de gravură și desen ale Europei, marile capele și muzee din Florența, Roma și Vatican, pentru a explora viața tumultuoasă a acestui artist extraordinar. Descoperim relațiile cu contemporanii săi, conflictele interioare și moștenirea artistică de neprețuit pe care a lăsat-o.
Prin comentarii ale experților și fragmente din propriile sale scrieri, filmul aduce o nouă perspectivă asupra unui om enigmatic, a cărui viață este celebrată în fiecare trăsătură și fiecare gest artistic pe care l-a făcut.

Cumpara bilet

Renoir - Venerat și detestat
2026-07-15 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Renoir – Venerat și detestat
Renoir – Reviled and Revered

Format: Filme 2D (digitale)
Distributie / Voci originale: Yves Aubert, Colin Bailey, Barbara Anne Beaucar, Barbara Buckley

Pierre-Auguste Renoir este cunoscut și iubit pentru picturile sale impresioniste, care ilustreaza orașul Paris. Aceste lucrări sunt printre cele mai îndrăgite din lume. Totuși, Renoir a obosit să utilizeze acest stil și a schimbat direcția.
Acest film impresionant – bazat pe remarcabila colecție de 181 de lucrări ale lui Renoir de la Barnes Foundation din Philadelphia – analizează drumul pe care l-a urmat artistul și motivele pentru care provoacă reacții atât de extreme până în zilele noastre. Unii susțin că simt repulsie față de operele târzii ale lui Renoir, în timp ce alții afirmă că sunt seduși de ele.
Ceea ce îi poate surprinde pe mulți este faptul că printre numeroșii artiști care au căutat noile lucrări ale lui Renoir și au fost clar influențați de acestea, se numără doi dintre giganții secolului al XX-le – Picasso și Matisse.
Filmul este o biografie proaspătă a acestui uriaș al artei, dar merge mai departe: dezvăluie o poveste rar spusă, care îl plasează pe Renoir drept o verigă esențială între vechi și nou.

Cumpara bilete

Caravaggio
2026-07-22 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Caravaggio

Format: Filme 2D (digitale)
Distributie / Voci originale: Jack Bannell

Mister, intrigă, frumusețe, pasiune, crimă – Caravaggio, într-o nouă lumină, în această biografie dramatică.
O producție care a durat cinci ani, acesta este cel mai amplu film realizat vreodată despre unul dintre cei mai mari artiști din toate timpurile – Caravaggio. Prezentâmd capodoperă după capodoperă, dar și mărturia artistului din ajunul dispariției sale misterioase, acest nou film îl dezvăluie pe Caravaggio așa cum nu a mai fost văzut niciodată.
Cineaștii multipremiați David Bickerstaff și Phil Grabsky pătrund în narațiunile ascunse ale vieții lui Caravaggio, asamblând indicii încorporate în arta sa incredibilă. Autoportretele intrigante din lucrările lui – uneori deghizate, alteori la vedere – oferă o provire rară către psihicul său și luptele personale. Fiți alături de noi, în timp ce deslușim povestea uneia dintre cele mai strălucite, complexe și controversate figuri din istorie.
Capodoperele lui Caravaggio sunt printre cele mai ușor de recunoscut. Nimeni altcineva nu folosește amestecul său caracteristic de lumină dramatică, naturalism intens și personaje îndrăznețe, puternice. Picturile sale incredibile au captivat publicul timp de secole. Dar există un mister mai adânc – unul care încă ne cheamă să-l explorăm. Ce dezvăluie aceste capodopere despre omul din spatele pensulei? Vom explora indiciile fascinante care ne ajută să înțelegem în sfârșit viața – și moartea – acestui om remarcabil.

Cumpara bilet

Klimt și sărutul
2026-07-29 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Klimt și sărutul
Klimt & The Kiss

Format
2d

Sărutul de Gustav Klimt este una dintre cele mai recunoscute și reproduse picturi din lume. Probabil că este cel mai popular poster pe pereții căminelor studențești, de la Beijing la Boston. Pictată în Viena în jurul anului 1908, imaginea evocatoare a unui cuplu necunoscut îmbrățișându-se a captivat privitorii cu misterul său, senzualitatea și materialele strălucitoare. Dar ce anume stă în spatele atracției picturii – și cine a fost artistul care a creat-o? Aprofundând detaliile – aurul adevărat, designul decorativ, simbolismul și erotismul latent, un studiu atent al picturii ne duce la momentul de cotitură al secolului al 19-lea din Viena, când o lume nouă se lupta cu cea veche.
Klimt a fost un titan al mișcării Art Nouveau, creând lumi decadente care fuzionau senzualitatea tandră, mitologia antică și modernitatea radicală.
Descoperiți viața scandaloasă și țesătura bogată de influențe extraordinare din spatele unuia dintre cele mai apreciate tablouri din lume.

Cumpara bilet

Maverick Modigliani
2026-08-05 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Maverick Modigliani

Format: 2d
Distributie / Voci originale: Chloe Aridjis, Astrid Casali, Domitilla D’Amico, John Myatt

Filmul documentar urmăreşte viata şi opera lui Amedeo Modigliani (1884-1920), unul dintre cei mai apreciaţi şi imitaţi pictori din întreaga lume.
Născut în Livorno, Toscana, Dedo sau Modì, aşa cum era numit, a trăit o viaţă scurtă, zbuciumată, narată aici dintr-o perspectivă originală, cea a tinerei lui soţii, Jeanne Hébuterne, care s-a sinucis la doar două zile după mortea acestuia. Jeanne, Anna Achmatova, poet aspirant de origine rusă şi jurnalista britanică Beatrice Hastings au fost femeile pe care le-a pictat şi ale căror figuri au devenit reprezentative pentru arta sa.

Cumpara bilet

Munch: Love, Ghosts and Lady Vampires
2026-08-12 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Munch: Love, Ghosts and Lady Vampires

Format: 2d
Distributie / Voci originale: Ingrid Bolsø Berdal, Leif Ove Andsnes, Elio Grazioli, Giulia Bartrum

Societatea modernă are o datorie enormă față de pictorul Edvard Munch, de la Andy Warhol la Ingmar Bergman, de la Marina Abramovic la Jasper Jones. Picturile sale au devenit simboluri, dar și un memento al tragediilor din secolul XX.

Cumpara bilet

Frida Kahlo
2026-08-19 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Frida Kahlo

Format
Filme 2D (digitale)
Distributie / Voci originale
Díana Bermudez

Cine a fost Frida Kahlo? Toată lumea o cunoaște, dar cine a fost femeia din spatele culorilor strălucitoare, al sprâncenelor groase și al coronițelor din flori?
Porniți într-o călătorie prin viața unui adevărat simbol, descoperiți-i arta și adevărul din spatele existenței sale, adesea tumultuoase.
Folosind cele mai noi tehnologii pentru a oferi o calitate până de curând de neimaginat, filmul analizează în profunzime lucrări-cheie din întreaga carieră. Având ca ghid scrisorile scrise de Kahlo, acest film dezvăluie cele mai profunde emoții ale artistei și descifrează secretele și simbolismul ascunse în arta sa.
Combinația emblematică de interviuri, comentarii și explorare detaliată a operei sale reprezintă o adevărată comoară de culoare și un festin al vitalității. Acest film personal și intim oferă acces privilegiat la lucrările ei și scoate în evidență sursa creativității sale febrile, reziliența și pofta de viață fără egal – pentru artă, politică, bărbați și femei.
Mai intim decât orice alt film realizat până acum, în dialog cu experți de renume mondial în opera Fridei Kahlo și explorând cât de mare artist a fost, o vom descoperi pe adevărata Frida Kahlo.

Cumpara bilet

Floarea soarelui în picturile lui Van Gogh
2026-08-26 21:00 - 22:30 (Europe/Helsinki) | CARO – Terasa La Hamace, Blvd. Barbu Vacarescu, 164A, Bucuresti, 020285, Romania
Floarea soarelui în picturile lui Van Gogh

Format: 2d
Distributie / Voci originale: Jamie de Courcey

Picturile Floarea Soarelui ale lui Vincent van Gogh se numără printre cele mai faimoase lucrări ale sale și sunt unele dintre cele mai iconice picturi din lume. Într-o expoziție extraordinară, Muzeul Van Gogh a aruncat o privire nouă și revelatoare asupra celor cinci picturi ce reprezintă floarea-soarelui în vază. Și încă o dată, muzeul Van Gogh și-a deschis porțile exclusiv pentru Exhibition on Screen.
Ele pot fi imediat recunoscute, dar filmul nostru trece dincolo de suprafață pentru a explora întrebările și misterele care înconjoară aceste lucrări. De ce, spre exemplu, a ales Van Gogh floarea soarelui exotică cu tulpina lungă și coroana aurie? Când a ajuns floarea însăși în Europa și cum au reacționat alți artiști la ea? Ce încerca să transmită Van Gogh prin lucrările sale și cum diferă de la o versiune la alta? Și ce secrete au descoperit oamenii de știință când au analizat lucrările în detaliu? Totul este dezvăluit în acest film fascinant, pentru realizarea căruia echipa a călătorit de Amsterdam la Tokyo, la Philadelphia, Londra și München.
Fiecare pictură este diferită și are propria sa poveste unică, acoperind una dintre cele mai faimoase și tulburi perioade din istoria artei. Toate cele cinci picturi sunt, de asemenea, considerate acum a fi într-o stare atât de fragilă, încât nu va mai exista niciodată o expoziție cu toate cele cinci împreună. Doar în acest film veți avea șansa de a le vedea – în expoziția noastră virtuală. Filmul aduce publicului multe noi niveluri de înțelegere atât asupra picturilor, cât și despre Vincent van Gogh.

Cumpara bilet
